ai4bharat/Pralekha huggingface dataset:
భూ శా స్త్ర మంత్రిత్వ శాఖ
వాతావరణ సూచన మరియు విపత్తు నిర్వహణలో ప్రైవేట్ రంగం భాగస్వామ్యం
రీజినల్ అసోసియేషన్ II ప్రాంతంలో తుఫాను సంబంధిత సమాచారాన్ని, సలహాలను పంచుకోవడానికి మరియు నిర్దిష్ట వర్షపాతాన్ని అంచనా వేయడానికి నౌకాస్ట్ టెక్నిక్ను అభివృద్ధి చేయడానికి భారత వాతావరణ విభాగం సెప్టెంబర్-2021లో గూగుల్ ఏషియా ప్రైవేట్ లిమిటెడ్తో అవగాహన ఒప్పందంపై సంతకం చేసింది.
పై వాటితో పాటు..
వ్యవసాయ సేవలకు సంబంధించిన సూచన మరియు హెచ్చరిక సందేశాల వ్యాప్తి కోసం, భారత వాతావరణ విభాగంలో పబ్లిక్ ప్రైవేట్ భాగస్వామ్యం వాడుకలో ఉంది.
స్వదేశీ రాడార్ల అభివృద్ధికి, శాఖ ద్వారా ప్రైవేట్ రంగం నుండి సహకారం తీసుకోబడుతుంది.
ఉరుములు మరియు మెరుపు సంబంధిత వాతావరణ సేవల కోసం, భారత వాతావరణ విభాగం క్లైమేట్ రెసిలెంట్ అబ్జర్వింగ్ సిస్టమ్ ప్రమోషన్ కౌన్సిల్  సహకారంతో పని చేస్తోంది.
వివిధ మెట్ అప్లికేషన్లు మరియు సేవల అభివృద్ధిలో మద్దతు అందించడం కోసం, భారతీయ స్టార్టప్ల నుండి ప్రతిపాదనలు ఆహ్వానించబడ్డాయి.
నేషనల్ ఇన్స్టిట్యూట్ ఆఫ్ ఓషన్ టెక్నాలజీ  నుండి సాంకేతికత బదిలీతో బారోమెట్రిక్ ప్రెజర్ సెన్సార్ మరియు ఇన్శాట్ కమ్యూనికేషన్తో కూడిన శాటిలైట్ ట్రాక్డ్ లాగ్రాంజియన్ డ్రిఫ్టర్ స్వదేశీకరించబడింది. ఇండియన్ నేషనల్ సెంటర్ ఫర్ ఓషన్ ఇన్ఫర్మేషన్ సర్వీసెస్  అవసరాన్ని బట్టి సమాచారాన్ని సేకరించే సంస్థ. భారత వాతావరణ విభాగం మెరుగైన ఖచ్చితత్వంతో ఎగువ గాలి గాలి డేటాను పొందడానికి పాత ఆప్టికల్, ఓడోలైట్-ఆధారిత పైలట్ బెలూన్ సిస్టమ్ను తాజా జీపీఎస్ -ఆధారిత పైలట్ సోండే సిస్టమ్లతో భర్తీ చేసే అవకాశాన్ని అన్వేషించింది. ఈ సాంకేతికత డేటా నష్టాన్ని తగ్గించడానికి మరియు వాతావరణ సూచన సేవలను మరింత మెరుగుపరచే సామర్థ్యాన్ని కలిగి ఉంది. ఇది కాకుండా, దేశంలో తయారు చేయబడిన అనేక పరిశీలనాత్మక పరికరాలు  ప్రభుత్వ మేక్ ఇన్ ఇండియా విధానానికి మద్దతుగా, అవసరాన్ని బట్టి కొనుగోలు చేయబడ్డాయి.
కేంద్ర భూ శాస్త్రాల శాఖ మంత్రి శ్రీ కిరణ్ రిజిజు గురువారం రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
కోవిడ్ -19 తీవ్రంగా ఉన్న 50 మున్సిపాలిటీలలో కేంద్ర బృందాల నియామకం
కోవిడ్ -19 తీవ్రత బాగా ఎక్కువగా ఉండి పెద్ద సంఖ్యలో కేసులు నమోదవుతున్న 15 రాష్ట్రాలు, కేంద్రపాలిత ప్రాంతాల్లోని 50 జిల్లాలు/ మున్సిపాలిటీలలో ఆరోగ్య, కుటుంబ సంక్షేమ మంత్రిత్వశాఖ ప్రత్యేక బృందాలను నియమించింది. ఈ బృందాలలో బహుళ నైపుణ్యం ఉన్న వివిధ స్థాయి అధికారులుంటారు. కోవిడ్ -19 నియంత్రించటంలో అక్కడి ప్రభుత్వాలకు అవసరమైన సాంకేతిక సహాయాన్ని అందించటానికి ఈ బృందాలు కృషిచేస్తాయి.
అలాంటి సహాయం అందుకుంటున్న రాష్ట్రాలలోమహారాష్ట్ర, తెలంగాణ , తమిళనాడు , రాజస్థాన్ , అస్సాం, హర్యానా , గుజరాత్, కర్నాటక , ఉత్తరాఖండ్ , మధ్యప్రదేశ్, పశ్చిమబెంగాల్, ఢిల్లీ , బీహార్ , ఉత్తరప్త్రదేశ్, ఒడిశా ఉన్నాయి.
ముగ్గురేసి సభ్యులతో కూడిన ఈ బృందాలలో ఇద్దరు ప్రజారోగ్య నిపుణులు/ అంటువ్యాధుల నిపుణులు/ వైద్యులు, ఒకరి పాలనాపరమైన విధులు నిర్వహించే జాయింట్ సెక్రెటరీ స్థాయి నోడల్ అధికారి అంటారు. ఈ బృందాలు క్షేత్ర స్థాయిలో పనిచేస్తూ అక్కడి వ్యవహారాల మెరుగుదలకు కృషి చేస్తాయి. రాష్ట్రప్రభుత్వాల వైద్య కేంద్రాలకు వెళ్ళి తగిన సహాయం అందించేందుకు, తద్వారా మెరుగైన చికిత్స అందటానికి, కోవిడ్ నియంత్రణకు, నివారణకు సాయపడతాయి.
మరింత మెరుగైన సమన్వయం సాధించటానికి, క్షేత్ర స్థాయిలో వేగవంతమైన చర్యలకు నిశితమైన వ్యూహాన్ని అనుసరించటానికి ఈ బృందాలు సహాయపడతాయి. పైన పేర్కొన్న జిల్లాలు/మున్సిపల్ కేంద్రాలు ఇప్పటికే రాష్ట్ర బృందాలతో అనుసంధానమై ఉన్న ఈ కేంద్రబృందాలతో సంప్రదింపులు జరుపుతూ ఉండటం వలన ఫలితాలు మెరుగ్గా ఉంటాయి.
కేంద్ర బృందాలు రాష్ట్ర. కేంద్రపాలిత ప్రాంతాలకు సహాయం చేస్తూ పరీక్షల సంఖ్య విషయంలోను, అత్యధికంగా నమోదవుతున్న కేసుల విషయంలోను, అత్యధికంగా నిర్థారణ జరుగుతున్న నేపథ్యంలోను అక్కడి అధికారులు ఎదుర్కుంటున్న సవాళ్ళను పరిష్కరించే దిశలో కృషి చేస్తున్నాయి. వచ్చే రెండు నెలల కాలంలో వైద్య సదుపాయాప సామర్థ్యం తగినంతగా ఉందబోదనుకుంటున్న సమయంలో అక్కడ చేపట్టాల్సిన చర్యలను కూడా ఈ బృందాలు పర్యవేక్షిస్తాయి. పదకల కొరత, పెరుగుతున్న పాజిటివ్ నిర్థారణలు, మరణాల సంఖ్య, ఆకస్మికంగా కేసులు పెరగటం లాంటి సమస్యల విషయంలో తగిన చర్యలు తీసుకోవటానికి సహాయపడతాయి.తీసుకుంటున్నారు.
అనేక జిల్లాలు, మున్సిపాలిటీలు ఇప్పటికే ప్రత్యేక బృమ్దాలను తమ్న తమ స్థాయిలో ఏర్పాటు చేసుకున్నాయి. అందులో
జిల్లా స్థాయి వైద్యాధికారులు, పాలనాధికారులు సభ్యులుగా ఉన్నారు. వారు ఎప్పటికప్పుడు కేంద్రబృందాలతో సమాచారం పంచుకుంటూ తదుపరి చర్యలకు సలహాలు తీసుకుంటున్నారు
ఆరోగ్య, కుటుంబ సంక్షేమ మంత్రిత్వ శాఖ
జికా వైరస్ వ్యాధి కేసు నమోదైన ఉత్తరప్రదేశ్లోని కాన్పూర్కు ప్రత్యేక నిపుణుల బృందాన్ని పంపిన కేంద్రం
జికా వైరస్ వ్యాధి కేసు నమోదైన ఉత్తరప్రదేశ్లోని కాన్పూర్కు కేంద్రం ప్రత్యేక బృందాలను పంపింది. ఉత్తరప్రదేశ్లోని కాన్పూర్కు చెందిన ఒక 57 సంవత్సరాల వ్యక్తికి జికా వైరస్ సోకినట్టు 2021 అక్టోబర్ 22న నిర్ధారణ అయ్యింది.
నేషనల్ వెక్టర్ బోర్న్ డిసీజ్ కంట్రోల్ ప్రోగ్రామ్, నేషనల్ సెంటర్ ఫర్ డిసీజ్ కంట్రోల్ మరియు న్యూ ఢిల్లీలోని డాక్టర్ ఆర్ఎంఎల్ హాస్పిటల్ కు చెందిన ఒక ఎంటమాలజిస్ట్, ప్రజారోగ్య నిపుణులు, గైనకాలజిస్ట్ సభ్యులుగా ఏర్పాటైన ప్రత్యేక బృందాన్ని రాష్ట్ర ప్రభుత్వ ఆరోగ్య శాఖ అధికారులకు సహకరించడానికి కేంద్ర ఆరోగ్య మంత్రిత్వ శాఖ పంపింది. జికా వైరస్ నియంత్రణ చర్యలను అమలు చేయడానికి ఈ బృందం సహకరిస్తుంది.
రాష్ట్ర ప్రభుత్వ అధికారులతో ఈ బృందం కలిసి పనిచేసి క్షేత్ర స్థాయిలో పరిస్థితిని అధ్యయనం చేసి జికా వైరస్ వ్యాధి నివారణకు ఆరోగ్య మంత్రిత్వ శాఖ రూపొందించిన మార్గదర్శకాలు అమలవుతున్న తీరుపై నివేదిక అందిస్తుంది. ఉత్తరప్రదేశ్ రాష్ట్రంలో జికా వైరస్ వ్యాధి నివారణకు అమలు చేయాల్సిన చర్యలను కూడా బృందం సూచిస్తుంది.
మహిళా, శిశు అభివృద్ధి మంత్రిత్వ శాఖ
మిషన్ వాత్సల్య నిబంధనలపై బాలల సంరక్షణ సంస్థల కోసం సంప్రదింపుల కార్యక్రమం నిర్వహించిన ఎన్ఐపీసీసీడీ
ఇండోర్లోని ఎన్ఐపీసీసీడీ ప్రాంతీయ కేంద్రంలో, 30 మే 2023న, 'మిషన్ వాత్సల్య'పై సంప్రదింపుల కార్యక్రమం జరిగింది. బాలల సంరక్షణ సంస్థలు, కార్యకర్తల కోసం ఎన్ఐపీసీసీడీ దీనిని నిర్వహించింది. ‘మిషన్ వాత్సల్య నిబంధనలు’ అంశంపై జరిగిన ఈ కార్యక్రమంలో 26 మంది పాల్గొన్నారు.
ప్రధాన మంత్రి కార్యాలయం
పిఎమ్ కేర్స్ లో భాగం గా ఏర్పాటు చేసినపిఎస్ఎ ఆక్సీజన్ ప్లాంటుల ను అక్టోబరు 7న దేశ ప్రజల కు అంకితం చేయనున్న ప్రధాన మంత్రి
35 రాష్ట్రాలు మరియు కేంద్రపాలిత ప్రాంతాలలో 35 పిఎస్ఎ ఆక్సీజన్ ప్లాంటుల ను ప్రధానమంత్రి అంకితం చేస్తారు
దేశం లోని అన్ని జిల్లాల లో ప్రస్తుతం పిఎస్ఎఆక్సీజన్ ప్లాంటులు పని చేస్తున్నాయి
పిఎమ్ కేర్స్ లో భాగం గా 35 రాష్ట్రాలు మరియు కేంద్ర పాలిత ప్రాంతాల లో ఏర్పాటైన 35 ప్రెశర్ స్వింగ్ అడ్ సార్ప్ శన్  ఆక్సీజన్ ప్లాంటుల ను ప్రధాన మంత్రి శ్రీ నరేంద్ర మోదీ 2021 అక్టోబర్ 7న ఉదయం 11 గంటల కు ఉత్తరాఖండ్ లోని ఎఐఐఎమ్ఎస్ రుషీకేశ్ లో జరుగనున్న ఒక కార్యక్రమం లో దేశ ప్రజల కు అంకితం చేయనున్నారు. దీనితో, దేశం లోని అన్ని జిల్లాలు ఇక పిఎస్ఎ ఆక్సీజన్ ప్లాంటులను కలిగివున్నట్లు అవుతుంది. ఈ సందర్భం లో ప్రధాన మంత్రి సభికుల ను ఉద్దేశించి ప్రసంగిస్తారు.
ఇంతవరకు, పిఎం కేర్స్ ద్వారా దేశవ్యాప్తం గా మొత్తం 1224 పిఎస్ఎ ఆక్సీజన్ ప్లాంటుల కు ఆర్థిక సహాయాన్ని అందించడమైంది. వీటిలో 1100లకు పైగా ప్లాంటులు ఇప్పటికే పని చేస్తున్నాయి. వీటి ద్వారా ప్రతి రోజు 1750 ఎమ్ టి కి పైగా ఆక్సీజన్ ఉత్పత్తి అవుతోంది. ఇది కోవిడ్-19 విశ్వమారి తలెత్తినప్పటి నుంచి భారతదేశం లో చికిత్స కు వినియోగించే ఆక్సీజన్ ఉత్పత్తి సామర్ధ్యాన్ని పెంచడం కోసం ప్రభుత్వం ముందుచూపు తో చేపట్టిన చర్యల కు ఒక నిదర్శనం గా ఉంది.
దేశం లో ప్రతి ఒక్క జిల్లా లో ఒక పిఎస్ఎ ఆక్సీజన్ ప్లాంటు ను ఏర్పాటు చేయడం కోసం తలపెట్టిన ఒక ప్రాజెక్టు ను కార్యాచరణ లోకి తీసుకు రావడం లో భాగం గా పర్వత ప్రాంతాలు, ద్వీపాలు, దుర్గమమైన ప్రదేశాలు కలిగిన భూ భాగాల వంటి క్లిష్ట సవాళ్ళ ను కూడా అధిగమించడం జరిగింది.
7,000 కు పైగా సిబ్బంది కి శిక్షణ ను ఇవ్వడం ద్వారా ఈ ప్లాంటుల కార్యకలాపాలకు, నిర్వహణ కు పూచీ పడడం జరిగింది. సిబ్బంది పనితీరు ను వాస్తవ కాల ప్రాతిపదిక న పర్యవేక్షించడం కోసం ఒక ఎంబెడెడ్ ఇంటర్ నెట్ ఆఫ్ థింగ్స్  ఉపకరణాన్ని, అలాగే ఒక ఏకీకృత వెబ్ పోర్టల్ ను ఉపయోగించడం జరుగుతున్నది.
ఈ కార్యక్రమం లో కేంద్ర ఆరోగ్య మంత్రి తో పాటు, ఉత్తరాఖండ్ గవర్నర్, ఉత్తరాఖండ్ ముఖ్యమంత్రి లు కూడా పాల్గొంటారు.
ప్రధాన మంత్రి కార్యాలయం
ఆస్ట్రేలియా లోని సిడ్ నీ లో భారతీయ సముదాయం తో మాట్లాడినప్రధాన మంత్రి
ప్రధాన మంత్రి శ్రీ నరేంద్ర మోదీ 2023 మే నెల 23 వ తేదీ నాడు సిడ్ నీ లోని కుడోస్ బ్యాంక్ అరీన లో భారతీయ సముదాయం సభ్యుల తో కూడిన ఒక పెద్ద సభ ను ఉద్దేశించి ప్రసంగించడం తో పాటు వారి తో మాటామంతీ జరిపారు. ఈ కార్యక్రమం లో ఆస్ట్రేలియా ప్రధాని శ్రీ ఏంథనీ అల్బనీజ్ కూడా పాలుపంచుకొన్నారు.
విద్యార్థులు, పరిశోధకులు, వృత్తి నిపుణులు మరియు వ్యాపార రంగ ప్రతినిధుల తో కూడిన భారతీయ ప్రవాసి సముదాయం ఈ కార్యక్రమం లో గొప్ప ఉత్సాహం తో పాలుపంచుకొన్నారు. ఈ కార్యక్రమం లో ఆస్ట్రేలియా కు చెందిన మంత్రులు పలువురు, పార్లమెంటు సభ్యులు మరియు ఇతర ఉన్నతాధికారులు కూడా పాల్గొన్నారు.
ప్రధాన మంత్రులు ఇద్దరు కలసి భారతదేశ సముదాయం సభ్యులు పెద్ద సంఖ్య లో నివసిస్తున్న పశ్చిమ సిడ్ నీ పర్రామట్టా ప్రాంతం లో గల హేరిస్ పార్కు లో నిర్మాణం జరుగనున్న ‘లిటిల్ ఇండియా’ గేట్ వే కు శంకుస్థాపన ఫలకాన్ని ఆవిష్కరించాచారు.
ప్రధాన మంత్రి శ్రీ నరేంద్ర మోదీ తన ప్రసంగం లో, భారతదేశాని కి మరియు ఆస్ట్రేలియా కు మధ్య నెలకొన్న సన్నిహిత చారిత్రిక సంబంధాల కు ‘‘పరస్పర విశ్వాసం మరియు పరస్పర సమ్మానం’’ పునాది గా ఉన్నాయన్నారు. ఉభయ దేశాల ను ఒక బంధం లో పెనవేస్తున్న వివిధ అంశాల ను గురించి ఆయన ఈ సందర్భం లో నొక్కి పలికారు. ఆస్ట్రేలియా లో ఉంటున్న భారతదేశ సముదాయం సభ్యుల తోడ్పాటు మరియు సాఫల్యాల ను ఆయన కొనియాడుతూ, వారిని భారతదేశం యొక్క సాంస్కృతిక బ్రాండ్ అంబాసిడర్ లు గా వర్ణించారు.
ప్రపంచ స్థాయి లో భారతదేశం యొక్క కార్యసాధన లు అంతకంతకు పెరుగుతూ ఉండడాన్ని ప్రధాన మంత్రి పేర్కొని, భారతదేశం యొక్క సాఫల్య గాథ ల పట్ల ప్రపంచం ఎడతెగని కుతూహలాన్ని కనబరుస్తోందన్నారు. భారతదేశాని కి మరియు ఆస్ట్రేలియా కు మధ్య బంధం గాఢతరం గా మారుతున్న విషయాన్ని ఆయన ప్రముఖం గా ప్రకటిస్తూ, బ్రిస్బేన్ లో ఒక భారతదేశ వాణిజ్య దూత కార్యాలయాన్ని తెరవడం జరుగుతుందని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 118.44 కోట్ల డోసులను అందించారు.
రికవరీ రేటు 98.33% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 10,949 మంది కోలుకున్నారు. దీంతో, కోలుకున్నవారి మొత్తం సంఖ్య 3,39,57,698 కు పెరిగింది.
గత 24 గంటల్లో 9,283 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,11,481. ఇది 537 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.32% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 51 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 61 రోజులుగా 2% కన్నా తక్కువగా ఉంది.
ఇప్పటివరకు 63.47 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
మహారాష్ట్రప్రభుత్వం లో మంత్రులు గా పదవీప్రమాణం స్వీకరించిన గౌరవనీయులు అందరి కి అభినందనలను తెలిపిన ప్రధాన మంత్రి
మహారాష్ట్ర ప్రభుత్వం లో ఈ రోజు న మంత్రులు గా పదవీప్రమాణం స్వీకరించిన గౌరవనీయులు అందరి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ఈ సందర్భం లో ప్రధాన మంత్రి ఒక ట్వీట్ లో -
‘‘మహారాష్ట్ర ప్రభుత్వం లో ఈ రోజు న మంత్రులు గా పదవీప్రమాణం స్వీకరించిన గౌరవనీయులు అందరి కి ఇవే అభినందన లు. ఈ జట్టు పాలనానుభవం మరియు సుపరిపానల ను అందించాలన్న ఉత్సాహం ల ఉత్తమమైనటువంటి కలబోత గా ఉంది. రాష్ట్ర ప్రజల కు సేవ చేయడం కోసం వారు అందరి కి ఇవే నా యొక్క శుభాకాంక్ష లు.’’ అని పేర్కొన్నారు.
(
|
ఆరోగ్య, కుటుంబ సంక్షేమ మంత్రిత్వ శాఖ
|
215.47 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.06 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 46,347
గత 24 గంటల్లో నమోదయిన కొత్త కేసులు 4,369
ప్రస్తుత రికవరీ రేటు 98.71%
వారపు పాజిటివిటీ రేటు 1.73%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 215.47 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.06 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,622
|
|
రెండో డోసు
|
|
1,01,11,916
|
|
ముందు జాగ్రత్త డోసు
|
|
68,86,334
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,35,721
|
|
రెండో డోసు
|
|
1,77,07,583
|
|
ముందు జాగ్రత్త డోసు
|
|
1,34,02,405
|
|
12-14 ఏళ్ల వారు
|
|
మొదటి డోసు
|
|
4,06,61,253
|
|
రెండో డోసు
|
|
3,09,34,509
|
|
15-18 ఏళ్ల వారు
|
|
మొదటి డోసు
|
|
6,18,08,980
|
|
రెండో డోసు
|
|
5,26,90,705
|
|
18-44 ఏళ్ల వారు
|
|
మొదటి డోసు
|
|
56,09,46,132
|
|
రెండో డోసు
|
|
51,45,06,446
|
|
ముందు జాగ్రత్త డోసు
|
|
7,89,02,647
|
|
45-59 ఏళ్ల వారు
|
|
మొదటి డోసు
|
|
20,39,70,977
|
|
రెండో డోసు
|
|
19,66,63,795
|
|
ముందు జాగ్రత్త డోసు
|
|
4,20,29,173
|
|
60 ఏళ్లు పైబడినవారు
|
|
మొదటి డోసు
|
|
12,76,28,284
|
|
రెండో డోసు
|
|
12,29,40,398
|
|
ముందు జాగ్రత్త డోసు
|
|
4,41,38,813
|
|
ముందు జాగ్రత్త డోసులు
|
|
18,53,59,372
|
|
మొత్తం డోసులు
|
|
2,15,47,80,693
దేశవ్యాప్త క్రియాశీల కేసుల సంఖ్య 46,347. మొత్తం పాజిటివ్ కేసుల్లో ఇది 0.10 శాతం.
భారతదేశ రికవరీ రేటు 98.71 శాతంగా ఉంది. గత 24 గంటల్లో 5,178 మంది రోగులు కోలుకున్నారు. దీంతో, కోలుకున్న రోగుల సంఖ్య  4,39,30,417 కి పెరిగింది.
గత 24 గంటల్లో 4,369 కొత్త కేసులు నమోదయ్యాయి.
గత 24 గంటల్లో మొత్తం 3,50,468 పరీక్షలు చేశారు. దేశవ్యాప్తంగా ఇప్పటివరకు 88.99 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.73 శాతంగా, రోజువారీ పాజిటివిటీ రేటు 1.25 శాతంగా నమోదయ్యాయి.
రహదారి రవాణా, హైవేల మంత్రిత్వ శాఖ
డాబాలు మరియు ట్రక్కు మరమ్మతు చేసే దుకాణాల జాబితాను వెబ్సైట్ డాష్ బోర్డులో ప్రారంభించిన రోడ్డు రవాణా మంత్రిత్వ శాఖ
దేశవ్యాప్తంగా డాబాలు, ట్రక్కుల మరమ్మతుల దుకాణాల జాబితా మరియు జాతీయ రహదారుల సంస్థ , రాష్ట్రాలు, ఆయిల్ మార్కెటింగ్ కంపెనీల వంటి వివిధ సంస్థల వివరాలకు సంబంధించిన డాష్ బోర్డు లింకును రోడ్డు రవాణా మరియు జాతీయ రహదారుల మంత్రిత్వ శాఖ తన వెబ్సైట్లో అందుబాటులో ఉంచింది. ఈ జాబితాను https://morth.nic.in/dhabas-truck-repair-shops-opened-during-covid-19 లింకును క్లిక్ చేయుట ద్వారా తెలుసుకొనవచ్చును. ఈ కొవిడ్-19 వ్యాప్తి కారణంగా విధించిన లాక్డౌన్ వలన వివిధ రకాల అత్యవసర వస్తువులను వివిధ ప్రాంతాలకు రవాణా చేస్తున్న ట్రక్కుల/వాహనాల డ్రైవర్లు, క్లీనర్ల కోసం ప్రభుత్వం సౌకర్యాన్ని కల్పించింది. రాష్ట్రాలు/కేంద్రపాలిత ప్రాంతాలు, ఆయిల్ మార్కెటింగ్ కంపెనీలు వంటి వివిధ భాగస్వాములతో మాట్లాడుతూ వారి నుండి స్వీకరించి డాష్ బోర్డులో అందుబాటులో ఉంచుతున్నది కేంద్ర రోడ్డు రవాణా మరియు జాతీయ రహదారుల మంత్రిత్వ శాఖ.
ట్రక్కు డ్రైవర్లు/క్లీనర్లకు అవసరమైన సమాచారం అందించడం కోసం జాతీయ రహదారులపై ఉన్న దాబాలు మరియు ట్రక్కు మరమ్మతుల దుకాణాల సమాచారాన్ని తెలపడం కోసం జాతీయ రహదారుల కేంద్రీకృత 1033 కాల్ నంబరును ఏర్పాటు చేసింది.
అత్యవసర సరుకులు మరియు వస్తువుల రవాణా చేసే సమయంలో డ్రైవర్లు, క్లీనర్లు మరియు ఇతర వ్యక్తులు డాబాలు మరియు ట్రక్కు మరమ్మతు దుకాణాల్లో సహాయ సహకారాలు అందుకునేప్పుడు అవసరమైన ఆరోగ్య జాగ్రత్తలు, సామాజిక దూరం పాటించడం, మాస్కులను ఉపయోగించడం, పరిశుభ్రంగా ఉండడం వంటివి పాటించాలని మంత్రిత్వ శాఖ సూచించింది.
ప్రధాన మంత్రి కార్యాలయం
జపాన్ లోజరిగి దిగువ సభ ఎన్నికల లో గెలిచినందుకు శ్రీ ఫుమియో కిశిదా కు అభినందనలు తెలిపినప్రధాన మంత్రి
ప్రధాన మంత్రి శ్రీ నరేంద్ర మోదీ జపాన్ లో దిగువ సభ ఎన్నికల లో విజయం సాధించిన శ్రీ ఫుమియో కిశిదా ను అభినందించారు.
ప్రధాన మంత్రి ఒక ట్వీట్ లో -
‘‘జపాన్ లో దిగువ సభ ఎన్నికల లో విజయం సాధించినందుకు @kishida230 కి హృదయపూర్వక అభినందన లు. మన ప్రత్యేకమైన వ్యూహాత్మక మరియు ప్రపంచ భాగస్వామ్యాన్ని మరింత గా బలపరచుకోవడం కోసం, అలాగే ఇండో-పసిఫిక్ ప్రాంతం లోను, ఇంకా ఇతరత్రా ను శాంతి సాధన కోసం, సమృద్ధి కోసం కలసి కృషి చేసేందుకు ఎదురు చూస్తున్నాను.’’ అని పేర్కొన్నారు.
(
హోం మంత్రిత్వ శాఖ
మేఘాలయ పశ్చిమ గారో కొండల్లో వరదల కారణంగా అనేక మంది చనిపోవడంపై కేంద్ర హోంమంత్రి శ్రీ అమిత్ షా సంతాపం
మేఘాలయ ముఖ్యమంత్రి కొన్రాడ్ సంగ్మాతో మాట్లాడిన కేంద్ర హోంమంత్రి, కేంద్ర ప్రభుత్వం తరపున సాధ్యమైనంత సాయం చేస్తామని అభయం
ఈ కష్టకాలంలో దేశమంతా మేఘాలయ ప్రజలకు అండగా ఉందని వ్యాఖ్యానించిన అమిత్ షా
మేఘాలయలో వరదలు బీభత్సం సృష్టిస్తున్నాయి. ఆ రాష్ట్ర పశ్చిమ గారో కొండల్లో పోటెత్తిన వరదల కారణంగా అనేక మంది చనిపోవడంపై కేంద్ర హోంమంత్రి శ్రీ అమిత్ షా సంతాపం వ్యక్తం చేశారు. మేఘాలయ ముఖ్యమంత్రి కొన్రాడ్ సంగ్మాతో తాను మాట్లాడానని, కేంద్ర ప్రభుత్వం తరపున సాధ్యమైనంత సాయం చేస్తామని అభయం ఇచ్చినట్లు కేంద్ర హోంమంత్రి ట్వీట్ చేశారు.
ఈ కష్టకాలంలో దేశమంతా మేఘాలయ ప్రజలకు అండగా ఉందని ట్వీట్లో అమిత్ షా పేర్కొన్నారు.
(
మానవ వనరుల అభివృద్ధి మంత్రిత్వ శాఖ
ఆంధ్రప్రదేశ్లో కేంద్ర గిరిజన విశ్వవిద్యాలయం ఏర్పాటు కోసం కేంద్ర విశ్వవిద్యాలయాల చట్టం 2009కి సవరణలు ఆమోదించిన కేంద్ర కేబినెట్
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, ఆంధ్రప్రదేశ్లో కేంద్ర గిరిజన విశ్వవిద్యాలయం ఏర్పాటుకు ఆమోదం తెలిపింది. ఆంధ్రప్రదేశ్ పునర్వ్యవస్థీకరణ చట్టం 2014 పదమూడవ షెడ్యూలులో సూచించినట్టుగా విజయనగరం జిల్లా రెల్లి గ్రామంలో సెంట్రల్ యూనివర్సిటీ ఆఫ్ ఆంధ్రప్రదేశ్ ను ఏర్పాటుచేయనున్నారు. కేంద్రీయ గిరిజన విశ్వవిద్యాలయం ఏర్పాటుకు సంబంధించి తొలిదశ వ్యయం కింద 420 కోట్ల రూపాయలను కూడా కేంద్ర కేబినెట్ ఆమోదించింది.
(Visitor Counter : 162
సూక్ష్మ, లఘు, మధ్య తరహా సంస్థల మంత్రిత్వ శాఖష్
సింధుదుర్గ్, మహారాష్ట్రలో “స్కోప్ ఫర్ గ్రోత్ అండ్ డెవలప్మెంట్ ఆఫ్ ఎంఎస్ఎంఈల”పై నేషనల్ సెమినార్ కమ్ ఎగ్జిబిషన్
ఎంఎస్ఎంఈ మంత్రిత్వ శాఖ "ఎంఎస్ఎంఈల వృద్ధి అభివృద్ధి కోసం అవకాశం" అనే అంశంపై నేషనల్ సెమినార్ కమ్ ఎగ్జిబిషన్ను మహారాష్ట్ర జిల్లా సింధుదుర్గ్ కంకవ్లీలో నిర్వహించబోతోంది.. ఎగ్జిబిషన్ 2023 ఫిబ్రవరి 19 నుండి 21 వరకు జరుగుతుంది, కేంద్ర ఎంఎస్ఎంఈలమంత్రి నారాయణ్ రాణేతో పాటు ఎంఎస్ఎంఈల సహాయశాఖ మంత్రి భాను ప్రతాప్ సింగ్ వర్మ, ఈ సందర్భంగా హాజరవుతారు. సెమినార్ కమ్ ఎగ్జిబిషన్ కోసం ఎంఎస్ఎంఈ మంత్రిత్వ శాఖ ద్వారా ఉద్యమం అసిస్ట్ పోర్టల్ కింద సహాయంతో అనధికారిక మైక్రో ఎంటర్ప్రైజెస్కు సర్టిఫికెట్ల పంపిణీ, జాతీయ షెడ్యూల్డ్ కులాలు షెడ్యూల్డ్ తెగల హబ్ కింద ఎస్సీ/ఎస్టీ లబ్దిదారులకు సర్టిఫికెట్ల పంపిణీతో సహా వివిధ కార్యక్రమాలను నిర్వహిస్తారు. కొత్తగా ఏర్పడిన ఖాదీ సంస్థకు, జనస్మారుద్ధి ఖాదీ గ్రామోద్యోగ్ సంస్థ, సింధుదుర్గ్ చరఖా లూమ్స్ అందిస్తుంది. ఈ ఈవెంట్లో ఫిబ్రవరి 19 నుండి 21 వరకు పీఎంఈజీపీ & గ్రామ పరిశ్రమల లబ్ధిదారుల కోసం 3 రోజుల ప్రదర్శన ఉంటుంది. ఫిబ్రవరి 18 నుండి 20 వరకు కొబ్బరి ఉత్పత్తులపై 3 రోజుల ప్రదర్శన 2023 ఫిబ్రవరి 19 నుండి 20 వరకు ప్రదర్శనతో సహా 2 రోజుల విక్రేత అభివృద్ధి కార్యక్రమం ఉంటుంది. జాతీయ సెమినార్ ఎంఎస్ఎంఈ స్కీమ్ల గురించి అవగాహనను పెంచుతుంది. యువతను వ్యవస్థాపకతను చేపట్టేలా ప్రేరేపిస్తుంది ఆత్మనిర్భర్ భారత్ పట్ల నిబద్ధతను బలోపేతం చేస్తుంది. ఈ ప్రదర్శనలు వ్యవస్థాపకులు తమ ఉత్పత్తులను ప్రదర్శించడానికి వ్యాపార అవకాశాలను అన్వేషించడానికి ఒక ఏకైక అవకాశంగా ఉంటాయి.
ప్రధాన మంత్రి కార్యాలయం
తమిళ నాడు లోని విరుధునగర్ లో ఒక బాణసంచా కర్మాగారం లో మంటలు చెలరేగడం పట్ల సంతాపాన్ని వ్యక్తం చేసిన ప్రధాన మంత్రి; ఘటనలో మృతులకు, గాయపడ్డ వారి సంబంధికుల కు ఆర్థిక సహాయాన్ని అందించేందుకు ఆయన ఆమోదం తెలిపారు
తమిళ నాడు లోని విరుధునగర్ లో ఓ టపాసుల కర్మాగారం లో అగ్ని రాజుకొన్న ఘటన పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ ఘటన లో ప్రాణాలను కోల్పోయిన వారి తో పాటు ఈ ఘటన లో గాయపడ్డ వారి దగ్గరి సంబంధికులకు ఆర్థిక సహాయాన్ని అందించేందుకు ఆయన ఆమోదం తెలిపారు.
‘‘తమిళ నాడు లోని విరుధునగర్ లో ఓ బాణసంచా కార్ఖానా లో మంటలు చెలరేగినందుకు చాలా దు:ఖిస్తున్నాను. ఈ దుఃఖ ఘడియ లో ఆప్తుల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ ఘటన లో గాయపడ్డ వారు త్వరగా కోలుకొంటారని నేను ఆశిస్తున్నాను. బాధిత కుటుంబాలకు సాయపడేందుకు అధికారులు నిరంతరాయం గా కృషి చేస్తున్నారు.
తమిళ నాడు లోని విరుధునగర్ లో జరిగిన ఈ ఘటన లో ప్రాణాలను కోల్పోయిన వారి దగ్గరి సంబంధికుల కు ప్రధాన మంత్రి జాతీయ సహాయ నిధి  నుంచి 2 లక్షల రూపాయల చొప్పున, తీవ్రం గా గాయపడిన వారికి 50,000 రూపాయల వంతున ఆర్థిక సహాయాన్ని అందించడం జరుగుతుంది’’ అని ప్రధాన మంత్రి వరుస ట్వీట్ లలో పేర్కొన్నారు.
విద్యుత్తు మంత్రిత్వ శాఖ
2020-21 ఆర్థిక సంవత్సర లక్ష్యాలపై కేంద్ర విద్యుత్ మంత్రిత్వ శాఖతో పవర్గ్రిడ్ ఎంవోయూ
ఆర్థిక, భౌతిక, ప్రాజెక్టు అమలు వంటి వివిధ అంశాలకు సంబంధించిన లక్ష్యాలతో ఎంవోయూ
పవర్ గ్రిడ్ కార్పొరేషన్ ఆఫ్ ఇండియా లిమిటెడ్ , కేంద్ర విద్యుత్ మంత్రిత్వ శాఖతో అవగాహన ఒప్పందం కుదుర్చుకుంది. విద్యుత్ శాఖ కార్యదర్శి శ్రీ సంజీవ్ నందన్ సహాయ్, పవర్గ్రిడ్ సీఎండీ శ్రీ కె.శ్రీకాంత్ ఎంవోయూపై సంతకాలు చేశారు. రెండు విభాగాల సీనియర్ అధికారులు ఈ కార్యక్రమంలో పాల్గొన్నారు.
ఆర్థిక, భౌతిక, ప్రాజెక్టు అమలు వంటి వివిధ అంశాలకు సంబంధించిన లక్ష్యాలు ఎంవోయూలో ఉన్నాయి. వీటిని 2020-21 ఆర్థిక సంవత్సరంలో పవర్గ్రిడ్ సాధించాలి.
మహారత్న హోదా కలిగిన 'పవర్గ్రిడ్', విద్యుత్ పంపిణీకి సంబంధించి దేశంలో కేంద్ర సంస్థ. 1993-94లో మొదటి ఎంవోయూ కుదుర్చుకున్నప్పటి నుంచి అత్యధిక రేటింగ్ సాధిస్తూనే ఉంది. ఈ ఏడాది మార్చి 31 నాటికి, ఈ సంస్థకు సొంతంగా 1,63,282 సర్క్యూట్ కిలోమీటర్ల విద్యుత్ లైన్లు ఉన్నాయి. 4,09,899 ఎంవీఏలకు పైబడిన పంపిణీ సామర్థ్యంతో 248 ఈహెచ్వీ సబ్ స్టేషన్లు ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
టీకా డోసుల అందుబాటుపై జూన్ 15 వరకు రాష్ట్రాలకు కేంద్రం ముందస్తు సమాచారం
జిల్లావారీ టీకా కేంద్రాలు, పంపిణీ సమాచారాన్ని ప్రచారం చేయాలని రాష్ట్రాలకు కేంద్రం సూచన
టీకా కేంద్రాల దగ్గర రద్దీ నివారణకోసం కోవిన్ పోర్టల్ లో టీకా కేంద్రాలు ముందుగానే కాలెండర్లు ప్రచురించాలి
సరళీకరించిన వేగవంతపు మూడోదశ టీకాల కార్యక్రమం అమలు చేయటం మే 1 న ప్రారంభమైంది. ఈ వ్యూహంలో భాగంగా కేంద్ర ఔషధ ప్రయోగశాల ఆమోదం పొందిన టీకా తయారీదారులనుంచి 50% డోసులు భారత ప్రభుత్వం కొనుగోలు చేస్తుంది, మిగిలినవి అంతకు ముందులాగానే పూర్తిగా ఉచితంగా రాష్ట్రాలు తీసుకోవటానికి వీలుంది. ఇది కాకుండా ప్రతి నెలా కేంద్ర ఔషధ శాల ఆమోదం పొందిన 50% టీకా డోసులను రాష్ట్రప్రభుత్వాలు, ప్రైవేట్ ఆస్పత్రులు నేరుగా కొనుగోలు చేయవచ్చు.
నెలలో రెండు పక్షాలూ టీకా డోసుల అందుబాటుపై కేంద్ర ఆరోగ్య మంత్రిత్వశాఖ రాష్ట్రాలకు, కేంద్ర పాలిత ప్రాంతాలకు ముందస్తు సమాచారం అందజేస్తోంది. అదే విధంగా తయారీదారులనుంచి నేరుగా కొనుగోలు చేసుకోవటానికి వీలున్న డోసుల సమాచారం కూడా ఇస్తోంది. నిన్న రాష్టాలు, జిల్లాల అధికారులతో కోవిడ్ పరిస్థితి మీద జరిగిన సమాలోచనల సందర్భంగా ప్రధాని ఈ విషయం ప్రత్యేకంగా వెల్లడించారు.
మే నెలలోను, జూన్ మొదటి పక్షంలోను అందుబాటులో ఉండే టీకా డోసుల  కేటాయింపు సమాచారంతో కేంద్ర ఆరోగ్య మంత్రిత్వశాఖ మరోమారు రాష్ట్రాలకు, కేంద్రపాలిత ప్రాంతాలకు లేఖరాసింది. అందులో భారత ప్రభుత్వ ద్వారా ఉచితంగా అందే టీకాల పరిమాణాన్ని, నేరుగా రాష్ట్ర ప్రభుత్వాలు, ప్రైవేట్ ఆస్పత్రులు కొనుగోలు చేసుకోవటానికి అవకాశమున్న పరిమాణాన్ని అందులో ప్రస్తావించింది. ఇలా ముందస్తు సమాచారం అందుబాటులో ఉండటం వలన రాష్టాలు తగిన విధంగా తమ నిల్వలను సమర్థంగా నిర్వహించుకునే అవకాశముంటుంది.
రాష్టాలకు, కేంద్రపాలిత ప్రాంతాలకు భారత ప్రభుత్వం ముందుగా అందజేసిన సమాచారం ప్రకారంమే 1 నుంచి జూన్ 15 వరకు రాష్ట్రాలకు, కేంద్రపాలిత ప్రాంతాలకు భారత ప్రభుత్వం ఉచితంగా 5,86, 29,000 అందజేస్తుంది. ఇవి కాకుండా టీకాల తయారీదారులనుంచి 4,87,55,000 డోసులు జూన్ ఆఖరులోగా రాష్ట్రాలు నేరుగా కొనుగోలు చేసుకోవటానికి అవకాశముంది.
ఈ విధంగా స్పష్టంగా కాలపట్టిక ప్రకారం జూన్ చివరి దాకా అందుబాటులో ఉండే టీకా డోసుల సంఖ్య తెలియటం వలన అందుబాటులో ఉన్న డోసులను సమర్థంగా వినియోగించుకునే వీలుంటుంది. ఈ విషయంలో రాష్ట్రాలకు, కేంద్ర పాలిత ప్రాంతాలకు ఈ విధంగా సూచించటమైనది:
1. జిల్లావారీ కోవిడ్ టీకా కేంద్రంవారీగా టీకాలిచ్చే కార్యక్రమ ప్రణాళికను సిద్ధం చేయటం
2. ఈ సమాచారం పట్ల ప్రజలలో అవగాహన కల్పించటానికి అందుబాటులో ఉన్న బహుళ ప్రచార వేదికలను వాడకోవటం
3. రాష్ట ప్రభుత్వ టీకా కేంద్రాలతోబాటు ప్రైవేట్ ఆస్పత్రుల టీకా కేంద్రాలు కూడా టీకాల కాలెండర్ ను కొవిన్ పోర్టల్ ప్రచురించటం ద్వారా అందరికీ ముందస్తు సమాచారం అందుబాటులో ఉంచటం
4. రాష్ట్రాలు, ప్రైవేట్ కోవిడ్ కేంద్రాలు ఏరోజుకారోజు కాలెండర్ ప్రకటించకూడదు
5. కోవిడ్ టీకా కేంద్రాల దగ్గర రద్దీ లేకుండా చూడాలి.
6. కోవిన్ పోర్టల్ లో నమోదు చేసుకోవటం సునాయాసంగా సాగిపో వాలి
రాష్టాలు, కేంద్ర పాలితప్రాంతాలు తమ అధికారులు జూన్ 15 వరకు ముందస్తు ప్రణాళికలు సిద్ధం చేసేలా చూడాలనిఉ సూచించటమైనది. .
దేశంలో వ్యాధి బారిన పడే అవకాశం మెండుగా ఉన్నవారిని కాపాడేందుకు ఎంచుకున్న ఒక ఆయుధం - టీకాల కార్యక్రమం. అందుకే దీన్ని ఒక ఉన్నత స్థాయి బృందం క్రమం తప్పకుండా సమీక్షిస్తూ ఉంటుంది
రక్షణ మంత్రిత్వ శాఖ
మానెక్షా కేంద్రంలో "లెఫ్టినెంట్ జనరల్ పీఎస్ భగత్ స్మారక ఉపన్యాసం" నిర్వహించిన భారత సైన్యం
ఈ నెల 14న, మానెక్షా కేంద్రంలో, "లెగసీ ఆఫ్ లెఫ్టినెంట్ జనరల్ ప్రేమ్ భగత్- ఎ విజనరీ అండ్ స్ట్రాటజిక్ లీడర్"పై మొదటి "లెఫ్టినెంట్ జనరల్ పీఎస్ భగత్ స్మారక ఉపన్యాసం" కార్యక్రమాన్ని భారత సైన్యం నిర్వహించింది. యునైటెడ్ సర్వీస్ ఇనిస్టిట్యూషన్ ఆఫ్ ఇండియా  ఆధ్వర్యంలో ఈ కార్యక్రమం జరిగింది. సైన్యాధిపతి జనరల్ మనోజ్ పాండే చేతుల మీదుగా యూఎస్ఐలో "లెఫ్టినెంట్ జనరల్ పీఎస్ భగత్ మెమోరియల్ చైర్ ఆఫ్ ఎక్సలెన్స్" ఏర్పాటు చేశారు.
విశ్రాంత సైన్యాధిపతి జనరల్ వీపీ మాలిక్ కీలకోపన్యాసం చేశారు. లెఫ్టినెంట్ జనరల్ భగత్ సెకండ్ లెఫ్టినెంట్గా ప్రారంభమైనప్పటి నుంచి, మరణించే ముందు దామోదర్ వ్యాలీ కార్పొరేషన్  ఛైర్మన్గా పని చేసిన వరకు ఆయన జీవిత ఘట్టాలను జనరల్ వీపీ మాలిక్ గుర్తు చేశారు.
ప్రస్తుత సైన్యాధిపతి  జనరల్ మనోజ్ పాండే, మాజీ సైన్యాధిపతులు జనరల్ వీఎన్ శర్మ , జనరల్ ఎంఎం నరవణె , ప్రస్తుత సీనియర్ అధికారులు ప్రజలు ఈ కార్యక్రమానికి హాజరయ్యారు.
ఈ సందర్భంగా సైన్యాధిపతి మాట్లాడారు. "కొత్త మార్పులు జరిగిన నార్తర్న్ కమాండ్కు మొదటి జనరల్ ఆఫీసర్ కమాండింగ్-ఇన్-చీఫ్గా సేవలు అందించిన దివంగత లెఫ్టినెంట్ జనరల్ పీఎస్ భగత్ అత్యుత్తమ అధికారి, ఉత్తమ రచయిత" అని చెప్పారు. "యువ సెకండ్ లెఫ్టినెంట్గా రెండో ప్రపంచ యుద్ధంలో పాల్గొని, ప్రతిష్టాత్మక విక్టోరియా క్రాస్ను పొందిన మొదటి భారతీయ సైనికుడు లెఫ్టినెంట్ జనరల్ భగత్. శత్రువుల కాల్పుల్లో, మందుపాతరలు తొలగిస్తున్నప్పుడు ఆయన వాహనం మూడుసార్లు ధ్వంసమైంది. చెవి లోపలి భాగం దెబ్బతిన్నా, 96 గంటలపాటు నిర్విరామంగా తన పనిని చేస్తూనే ఉన్నారు. 1971 సెప్టెంబరులో లఖ్నవూలో ఆర్మీ కమాండర్గా సేవలు అందించిన లెఫ్టినెంట్ జనరల్ భగత్, గోమతి నది ఆనకట్టకు గండి పడినప్పుడు, వరదను అడ్డుకోవడానికి పెద్ద పెద్ద బండరాళ్లతో నిండిన ట్రక్కులను ఆ గండిలోకి నెట్టి లఖ్నవూ నగరాన్ని కాపాడారు. ఆ మరుసటి రోజు వార్తాపత్రికల్నీ లఖ్నవూ రక్షకుడు అని ఆయన గురించి రాశాయి" అని గుర్తు చేసుకున్నారు.
లెఫ్టినెంట్ జనరల్ పీఎస్ భగత్ స్మారక ఉపన్యాసం తదుపరి ఎడిషన్ వచ్చే ఏడాది ఏప్రిల్లో నిర్వహిస్తారు. ఆ కార్యక్రమంలో కీలక ఉపన్యాసం చేయడానికి, అరుణాచల్ప్రదేశ్ గౌరవనీయ గవర్నర్ లెఫ్టినెంట్ జనరల్ కేటీ పర్నాయక్  అంగీకరించారు.